Diari Oficial de la Generalitat Valenciana


Sumari del DOGV 6198, del 03-02-2010 (2009/14828)

Notificació de la sentència dictada en el judici de divorci contenciós 000099/2008.
-----------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14010


Data del document
:   04-12-2009

Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el judici de divorci contenciós 000099/2008. [2009/14362]  
Divorci contenciós número 000099/2008-T   
Demandant: Rodica Dragomir.   
Procurador: M.ª José Cruz Sorribes.   
Demandat: Nicolae Dragomir.  
Cristina María Valero Doménech, secretària del Jutjat de Violència sobre la Dona número 1 de Castelló de la Plana, mitjançant aquest edicte faig saber:   
Que en les actuacions de divorci seguides en aquest Jutjat amb el número 99/2008 a instàncies de Rodica Dragomir, representada per la procuradora María José Cruz Sorribes contra Nicolae Dragomir, en situació de rebel·lia processal, en què, en data 27 de gener de 2009, s'ha dictat la sentència número 2/09, que té l'encapçalament i la dispositiva que, literalment, diuen així:   
Encapçalament   
Sentència número 2/09   
Castelló de la Plana, 27 de gener de 2009  
Francisco Sanchis Osuna, magistrat jutge del Jutjat de Violència sobre la Dona número 1 de Castelló de la Plana, ha vist les presents actuacions del judici de divorci número 99/08, tramitades d'acord amb les normes de l'article 770 de la Llei d'Enjudiciament Civil, seguides a instàncies de Rodica Dragomir, representada per la procuradora M.ª José Cruz Sorribes, assistida per la lletrada M.ª Jesús Fabregat Monfort, contra Nicolae Dragomir, en situació processal de rebel·lia, i ha sigut part el Ministeri Fiscal.   
Dispositiva   
Estime la demanda interposada per Rodica Dragomir, representada per la procuradora M.ª José Cruz Sorribes, assistida per la lletrada M.ª Jesús Fabregat Monfort, contra Nicolae Dragomir, en situació processal de rebel·lia; declare dissolt per causa de divorci el matrimoni d'ambdós cònjuges, i adopte les mesures següents:   
1. La filla comuna de menor edat resta sota la pàtria potestat d'ambdós progenitors; pel que fa a la guarda i custòdia, restarà a càrrec de la mare.   
2. Pertoca l'atribució de l'ús del domicili familiar i dels béns que hi conté, tret dels personals del demandat, a la filla menor i a la mare en companyia de la qual resta.   
3. Pertoca fixar el règim de visites següent: caps de setmana alterns, amb recollida el dissabte a les 10.00 hores i devolució el diumenge a les 20.00 hores. L'entrega i recollida del menor serà al domicili matern, si bé a través d'una tercera persona. Les vacances d'estiu, Nadal, Setmana Santa i Magdalena, prenent com a patró les vacances escolars, el menor repartirà la seua estada amb ambdós progenitors a mitges. A la mare, el primer període li correspondrà els anys parells, i al pare els senars.   
4. El pare satisfarà per a aliments a favor de la filla la quantitat mensual de 150,00 euros mensuals, quantitat que pagarà a la seua esposa Rodica Dragomir, per dotze mensualitats anticipades i dins dels cinc primers dies de cada mes, en el compte bancari que aquella designe, i s'actualitzarà anualment d'acord a les variacions que experimente l'índex de preus al consum que publique l'Institut Nacional d'Estadística o organisme oficial que poguera substituir-lo en el futur. Igualment haurà de pagar la meitat de les despeses extraordinàries de matrícula escolar, assistència sanitària i activitats extraescolars.   
5. El cognom de Rodica Dragomir serà el que tenia abans del matrimoni.   
6. No es produeix un pronunciament especial en costes.   
Una vegada siga ferma aquesta resolució, lliureu un ofici a l'encarregat del Registre Civil, que anirà acompanyat d'una testimoniança d'aquella, perquè puga anotar-ne la part dispositiva en la inscripció de matrimoni corresponent; poseu-ne en les actuacions un certificat i inclogueu aquesta sentència en el llibre de sentències.   
Notifiqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació que s'ha de preparar davant d'aquest Jutjat, dins del termini de cinc dies, per a l'Audiència Provincial de Castelló.   
Aquesta és la meua sentència, que pronuncie, mane i firme.   
Publicació. La sentència anterior l'ha llegida i publicada el magistrat jutge que la dicta en el dia de hui; en done fe».   
Es comunica que la part demandant té concedit el benefici de justícia gratuïta en virtut de la Resolució dictada per la Comissió d'Assistència Jurídica Gratuïta de Castelló, en data 17 de novembre de 2009.   
I perquè valga de notificació de la forma deguda al demandat Nicolae Dragomir, declarat en rebel·lia processal i parador desconegut, expedisc i firme aquest edicte.  
Castelló de la Plana, 4 de desembre de 2009.- La secretària judicial: Cristina María Valero Doménech.